יואל שמחאי

יואל שמחאי (באנגלית: Joel Simkhai; נולד ב-1976) הוא איש עסקים ישראלי-אמריקאי ויזם היי-טק. הוא מייסדה ומנכ"לה לשעבר של אפליקציות ההכרויות מבוססות המיקום גריינדר ו"בלנדר". מטרתו המקורית בהקמת גריינדר הייתה שאנשים עם תחומי עניין דומים ימצאו חברים חדשים בקרבת מקום.

חיים וקריירה
שמחאי נולד בתל אביב-יפו. אמו עסקה במכירת תכשיטים ואביו היה סוחר יהלומים. כשהיה בן שלוש משפחתו עברה להתגורר בניו יורק. הוא סיים תואר ראשון ביחסים בינלאומיים וכלכלה באוניברסיטת טאפטס במאי 1998. לאחר תחילת הלימודים בקולג' הוא יצא מהארון כהומו. יש לו עוד שני אחים וגם הם הומואים.

אחרי תקופת הלימודים בקולג' עסק ברכישות ומיזוגים.

את הקריירה העסקית שלו התחיל שמחאי עם מעט כסף, והוא מעולם לא ציפה שגריינדר תהפוך לאפליקציה בינלאומית. הוא הפך למנכ"ל מולטי מיליונר של אפליקציה עם מיליוני משתמשים ברחבי העולם. בינואר 2018 הוא עזב את גריינדר לאחר שהחברה נמכרה לבייג'ינג קונלון טק תמורת 93 מיליון דולר עבור 60% מהחברה

בבעלות שמחאי כמה נכסים, אשר עיקרם באזור לוס אנג'לס שבקליפורניה.

קישורים חיצוניים 

 רועי לטקה, היכרות מבוססת מיקום / ריאיון עם מנכ”ל ומייסד גריינדר, אתר Geektime, תאריך: 11 ביולי 2011

הערות שוליים 

אנשי עסקים ישראלים
יזמי היי-טק ישראלים
להט"בים ישראלים
בוגרי אוניברסיטת טאפטס
ישראלים שנולדו ב-1976